24.3.2010 Jurnalul Oficial al Uniunii Europene L 77|51 REGULAMENTUL (UE) NR. 246/2010 AL COMISIEI din 23 martie 2010 de modificare a Regulamentului (CEE) nr. 989/89 al Comisiei în ceea ce priveşte clasificarea vestelor matlasate în Nomenclatura combinată COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (!, în special articolul 9 alineatul (1) litera (a), întrucât: (1) Regulamentul (CEE) nr. 989/89 al Comisiei (?) stabileşte criteriile de clasificare a hanoracelor, bluzoanelor și arti- colelor similare de la codurile NC 6101, 6102, 6201 și 6202. (2) Articolele vestimentare încadrate la pozițiile menționate anterior sunt purtate în general pe deasupra altor haine şi protejează împotriva intemperiilor (notele explicative la Sistemul armonizat aferente pozițiilor 6101, 6102, 6201 și 6202, primul paragraf) și, prin urmare, hano- racele, bluzoanele şi articolele similare încadrate la pozițiile respective trebuie să aibă mâneci lungi. Totuși, în ciuda faptului că nu au mâneci, vestele matlasate trebuie incluse la pozițiile respective fiindcă sunt purtate pe deasupra altor haine pentru a proteja împotriva intemperiilor şi fiindcă sunt matlasate (a se vedea şi notele explicative la Sistemul armonizat aferente pozițiilor 6101, 6102, 6201 și 6202, al doilea paragraf). (3) În consecinţă, pentru a asigura interpretarea uniformă a Nomenclaturii combinate anexate la Regulamentul (CEE) nr. 2658/87 în ceea ce privește clasificarea tarifară a vestelor matlasate, este necesar să se precizeze că vestele matlasate trebuie clasificate la pozițiile 6101, 6102, 6201 sau 6202, chiar dacă nu au mâneci. (4)  Prin urmare, Regulamentul (CEE) nr. 989/89 trebuie modificat în consecință. (5)  Măsurile prevăzute în prezentul regulament sunt conforme cu avizul Comitetului Codului vamal, ADOPTĂ PREZENTUL REGULAMENT: Articolul 1 La articolul 1 din Regulamentul (CEE) nr. 989/89 se adaugă următorul paragraf: „Prin derogare de la primul paragraf, pozițiile respective includ şi vestele matlasate, chiar dacă acestea nu au mâneci.” Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptată la Bruxelles, 23 martie 2010. () JO L 256, 7.9.1987, p. 1. () JO L 106, 18.4.1989, p. 25. Pentru Comisie, pentru preşedinte Algirdas SEMETA Membru al Comisiei